b'\n_START_ARTICLE_\nAlfons od Portugala\n_START_PARAGRAPH_\nAlfons od Portugala ili Alfons V. (18. svibnja 1475. - 13. srpnja 1491.) je bio portugalski kraljevi\xc4\x87._NEWLINE_Ro\xc4\x91en je u Lisabonu, a poginuo je prilikom jahanja konja pored rijeke Tejo. Bio je jedini sin Ivana II. Portugalskog i Infante Eleonore, portugalske princeze. Ivan II. ga je izuzetno volio, pa je po njemu nazvan otok Pr\xc3\xadncipe (na portugalskom princ) u dana\xc5\xa1njoj dr\xc5\xbeavi Sveti Toma i Princip. Kao dje\xc4\x8dak, Alfons je o\xc5\xbeenjen Izabelom Aragonskom, k\xc4\x87erkom Izabele I. Kastiljske i Ferdinanda II. Aragonskog._NEWLINE_Nakon Alfonsove smrti, kralj Ivan II. je imenovao svoga ne\xc4\x87aka, vojvodu od Beja, za nasljednika, koji je na prijestolje sjeo kao Manuel I. Portugalski.'